Лъчезар Станчев
Дино вино пие

chitanka.info

Дино се не плаши,

Дино вино пие,

но след две-три чаши

свят му се завие.

Тупне на земята,

чукне си главата.

Ала и тогава

пак не изтрезнява!

Като кречетало,

щяло и нещяло

бъбре и не спира.

Сили тъй набира!

Дайте му тояга,

тръгвал той веднага —

искал смел, без жалост

мечка да убие!…

Хайде отначало

с тая въртележка

да направим смешка.

Повторете вие:

„Дино се не плаши,

Дино вино пие…“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.